La Matefest és una festa divulgativa on alumnes de la facultat apropen
les matemàtiques i la informàtica a nois i noies de secundària i batxillerat.
A la Matefest hi podem trobar estands fets
per alumnes de la facultat i a més a més xerrades de ponents que venen
de fora i a vegades també són professors i venen i fan la mateixa feina
d'apropar d'una manera més divulgativa les matemàtiques i la informàtica.
En ser alumnes que estan cursant la carrera,
ho fan d'una forma més apassionada, d'una forma nova.
Volen que sigui un coneixement que pugui arribar als altres alumnes, perquè, a més,
la diferència d'edat tampoc és tanta i això dona molta qualitat a la festa.
Aquest any reprenem la presencialitat,
el fet de tenir els estands al claustre físicament, que els alumnes
s'hi puguin apropar, tocar, que puguin anar a les xerrades i veure-les.
A més, aquest any tenim moltes xerrades i molts estands,
crec que més que en anys anteriors.
Això, en matemàtiques, és un nus.
És agafar una corda, nuar-la, enganxar els extrems i no separar-los.
Cada àtom a dintre tenia com un filament
que van anomenar "èter", que, segons com estava nuat, era un element o un altre.
Aquest serà l'heli.
Aquest serà l'hidrogen.
Així va començar a estudiar-se la teoria de nusos.
Com a tema dels estands tenim,
per exemple, el de l'optativa Anàlisi Harmònica, que és
com relacionar la música i les matemàtiques,
que és molt curiós. Tenim també, per exemple,
Google Student Club, que fa com un escàner 3D dels alumnes.
El fet de tenir avui més de 600 alumnes una altra vegada a la Matefest crec que és
molt important per a totes perquè ens fa recuperar l'esperança i ens fa
veure que podem tornar a la normalitat i que les coses tornen a començar.
És molt bonic veure el claustre tan ple de gent una altra vegada.